jkorsvik/nowiki_second_scrape_merged huggingface dataset:
Liste over byer i USA med mer enn 100 000 innbyggere

Liste over byer i USA med mer enn 100 000 innbyggere er en oversikt over byer og steder (incorporated places, som blant annet inkluderer cities, towns og townships) i USA med mer enn 100 000 innbyggere basert på anslag gjort av United States Census Bureau i 2018. Det var 314 steder i USA i 2018 anslått å ha over 100 000 innbyggere. Listen viser også det offisielle innbyggertallet fra folketellingen i 2010, samt befolkningsendringen mellom de to årene. 
California er delstaten med flest byer med over 100 000 innbyggere, med 74, etterfulgt av Texas med 40 og Florida med 22. Fem delstater – Delaware, Maine, Vermont, Vest-Virginia og Wyoming – har ingen byer med mer enn 100 000 innbyggere. Listen viser bare befolkningen i byen innenfor dens avgrensede område (bygrensen), og forsteder til større byer er listet for seg selv, og ikke regnet som en del av den større byen den er forstad til. Kun ett av USAs territorier, Puerto Rico, har steder (kommuner,
municipios) med over 100 000 innbyggere. Åtte steder definert som census-designated places (CDPer) har også mer enn 100 000 innbyggere. Alle disse er samlet i egne lister.


== Lister ==


=== Byer i USA ===

Liste over alle byer i USA med over 100 000 innbyggere, med tall fra 2018 og 2010.


=== Puerto Rico ===
Kommuner (municipios) i Puerto Rico med flere enn 100 000 innbyggere, med tall fra 2017 og 2010.


=== CDPer ===
Census-designated places (CDPer) i USA med flere enn 100 000 innbyggere, med tall fra 2010 og 2000.


=== Fotnoter ===


== Kart over USAs 50 største byer ==
Kart som viser lokalisasjonen til de 50 største byene i USA basert på befolkningsanlagene gjort av United States Census Bureau i 2018.


== Referanser ==
Abilene (Kansas)

Abilene er en by i Kansas i Amerikas forente stater. Den har 6543 innbyggere, og er administrasjonssentrum i Dickinson County.
Abilene ble grunnlagt i 1857 av Timothy og Eliza Hersey. Etter at byen ble et oppsamligssted for kveg vokste byen fort, og byen tiltrakk seg alle mulige slags suspekte typer. Abilene ble beryktet som «Vestens villeste by». Wild Bill Hickok var marshal i byen er periode.
Dwight D. Eisenhower vokste opp i Abilene, og er nå gravlagt der. Eisenhower Presidential Center og Dwight D. Eisenhower Presidential Library and Museum er lagt til Abilene.


== Referanser ==
Lismarka

Lismarka er bygd og et tettsted helt nord i Ringsaker kommune. Nabobygdene er Brøttum, Åsmarka og Mesnali.
Bygda har en egen skole, Lismarka skole. Nærmeste handelssentrum er Lillehammer.


== Eksterne lenker ==
(en) Lismarka – kategori av bilder, video eller lyd på Commons 
Arne Sørlien (1996). Skolen i Lismarka gjennom 100 år 1896-1996. Lillehammer: Thorsrud. ISBN 82-78470-15-4. 
Lismarkens Musikforening 100 år 1896–1996. Lillehammer: Thorsrud. 1996. ISBN 82-78470-17-0.
Boeing KC-135 Stratotanker

Boeing KC-135 Stratotanker er et amerikansk tankfly som ble produsert første gang i 1956. Flytypen er fortsatt i drift og forventet å være i aktiv tjeneste fram til 2040-tallet.


== Bakgrunn og utvikling ==
KC-135 har sin opprinnelse i passasjerflyprosjektet 367-80, som ble utvilket av Boeing på begynnelsen av 50-tallet. 367-80 var en betegnelse valgt for å forvirre, flytypen hadde ingenting å gjøre med den opprinnelige 367, og passasjerflyet ble senere kjent som Boeing 707. Strategic Air Command (SAC) var samtidig ute etter å finne en erstatning for sitt daværende tankfly, Boeing KC-97 Stratotanker, som hadde for dårlige ytelser i forhold til bombeflyflåten deres. SAC trengte et tankfly som kunne holde samme hastighet og fly i samme høyde som deres nye jetdrevne bombefly og bare noen uker etter at 367-80 fløy første gang 15. juli 1954 erklærte flyvåpenet at de ville kjøpe inn flytypen.
Tankflyvarianten fikk først fabrikkbetegnelsen 367-138B, og senere betegnelsen 717. Forsøk med lufttanking ble gjort allerede med prototypene parallelt med utviklingen av passasjerflyvarianten, og 31. august 1956 fløy den første produksjonsvarianten KC-135A første gang.


== Eksterne lenker ==
Talladega Nights

Talladega Nights er en amerikansk filmkomedie om NASCAR-racing. Filmen er regissert av Adam McKay, som også skrev manus til filmen sammen med skuespiller og tidligere stabsmedlem i Saturday Night Live Will Ferrell. Filmen hadde verdenspremiere den 4. august 2006. Blant skuespillerne i filmen er John C. Reilly, Amy Adams, Sacha Baron Cohen og Leslie Bibb. Flere av besetningsmedlemmene fra Saturday Night Live gjør også opptredener.
Filmen ble først og fremst spilt inn i Nord-Carolina, men noe av innspillingen foregikk også på Talladega Superspeedway i Alabama.


== Handling ==
Talladega Nights handler om NASCAR-sjåføren Ricky Bobby (Ferrell), som har innstillingen «vinn, koste hva det koste vil», en innstilling som har gjort ham til nasjonal helt. Bobby og barndomsvennen Cal Naughton jr (Reilly) er en fryktløs duo med tilnavnene «Shake» og «Bake», og de greier stadig å fullføre løpene på første- og andreplass (med Naughton bestandig på andre). Da den franske Formel 1-sjåføren Jean Girard (Baron Cohen) utfordrer de to vennene, blir det imidlertid vanskeligere å holde på den vante førsteplassen.


== Rolleliste ==
Will Ferrell som Ricky Bobby. En NASCAR-sjåfør.
John C. Reilly som Cal Naughton Jr. Rickys beste venn og lag-kamerat.
Sacha Baron Cohen som Jean Girard. En åpen homofil fransk Formel One-sjåfør og Rickys erke-rival.
Michael Clarke Duncan som Lucius Washington. Rickys sjef og nære venn.
Leslie Bibb som Carley Bobby. Rickys kone, som senere giftet seg med Naughton.
Gary Cole som Reese Bobby, Rickys far.
Jane Lynch som Lucy Bobby, Rickys mor.
Amy Adams som Susan. Rickys assistent.
Andy Richter som Gregory, Girards åpne homofile partner.
Adam McKay (også filmens regissør) som Terry Cheveaux. En sjåfør som Ricky erstatter i begynnelsen av filmen.
David Koechner, Ian Roberts og Jack McBrayer som henholdsvis Hershell, Kyle og Glenn. Rickys tre team-medlemmer.
Pat Hingle som Larry Dennit Sr. Opprinnelig eier av Rickys team, Dennit Racing. Etter å ha trukket seg, overtar sønnen, Larry Dennit Jr. laget.
Greg Germann som Larry Dennit Jr. Den nye eieren av Dennit Racing.
Molly Shannon som fru Dennit. Dennit Jr. sin kone.
Ted Manson som Chip. Rickys svigerfar.
Rob Riggle som Jack Telmont. Sportskommentator under NASCAR-konkurranser.
Dale Earnhardt Jr. som en av Rickys fans.
Elvis Costello og Mos Def. Gjester på festen til Girard.


== Eksterne lenker ==
Offisielt nettsted 
(en) Talladega Nights: The Ballad of Ricky Bobby – kategori av bilder, video eller lyd på Commons  fra Sony Pictures
(en) Talladega Nights på Internet Movie Database 
(no) Talladega Nights hos Filmfront 
(sv) Talladega Nights i Svensk Filmdatabas 
(da) Talladega Nights i Danmark Nationale Filminstitut 
(fr) Talladega Nights på Allociné 
(nl) Talladega Nights på MovieMeter 
(en) Talladega Nights på AllMovie 
(en) Talladega Nights på Rotten Tomatoes 
(en) Talladega Nights på Metacritic 
(en) Talladega Nights på Box Office Mojo 
Sony Pictures' RickyBobby.com-side
Talladega Nights: The Ballad of Ricky Bobby på  DMOZ
Om Talladega Nights på Filmweb
Thomas Solvoll

Thomas Solvoll (født 22. november 1980) er en tidligere norsk fotballkeeper fra Krokstadelva i Nedre Eiker kommune, som sist spilte for Modum.
Han har tidligere spilt for Hønefoss, Strømsgodset, Mjøndalen og  Birkebeineren
Thomas Solvoll er også innehaver av en av Norges største samlinger av PEZ-maskiner. 


== Eksterne lenker ==
Spillerpresentasjon på Hønefoss BKs hjemmesider
Ismet Duracak

Ismet Duracak (født 6. april 1985) er en bosnisk fotballkeeper som sist spilte for Hønefoss Ballklubb fra 2005 til 2012. Deler av 2011-sesongen var han utlånt til Modum FK.Han var keeper for Hønefoss Ballklubb siden 2005, og hadde sin debut 17. juli 2006. Han kom til Hønefoss fra 2.-divisjonsklubben Gunnilse i Göteborg. 2013 sesongen ble tilbrakt i Jevnaker, mens han siden 2014 har vært en del av Holmen IF sitt keeperteam i 2 og 3.divisjon.


== Referanser ==


== Eksterne lenker ==
Profil hos Hønefoss Ballklubb
Frode Lafton

Frode Lafton (født 3. mars 1976 i Hønefoss på Ringerike) er en norsk tidligere fotballspiller. 
Han har spilt i forsvaret for Hønefoss Ballklubb siden 1994, da han kom fra Ådal IL. Lafton er lagkaptein, og den 19. mai 2012 spilte han sin kamp nummer 500 for Hønefoss.Etter sesongslutt i 2012 ble Lafton tildelt MOT-prisen på NISOs «årets spiller»-kåring.


== Referanser ==


== Eksterne lenker ==
(en) Frode Lafton – Soccerway 
(en) Frode Lafton – FBref 
Spillerpresentasjon på Hønefoss BKs nettsider
Janne Räsänen

Janne Räsänen (født 12. mai 1978) er en finsk fotballspiller.
Han har spilt forsvar for Hønefoss Ballklubb siden 2005, og har tidligere spilt for Tampere United og Jokerit i Finland.


== Referanser ==


== Eksterne lenker ==
(en) Janne Räsänen – Transfermarkt 
(en) Janne Räsänen – national-football-teams.com 
(en) Janne Räsänen – EU-Football.info 
(en) Janne Räsänen – FBref
Benny Olsen

Benny Ove Olsen (født 18. februar 1976) er en norsk fotballspiller.
Benny startet karrieren sin i IL Holeværingen. Han har spilt midtbane for Hønefoss Ballklubb siden 1996, men har i denne perioden også spilt for IK Sirius og Enkøping.
Han er i dag spillende trener for Modum Fotballklubb som spiller i 3.divisjon.


== Referanser ==


== Eksterne lenker ==
(en) Benny Ove Olsen – Transfermarkt 
(en) Benny Ove Olsen – Transfermarkt (manager) 
(no) Benny Ove Olsen – Norges Fotballforbund 
(en) Benny Ove Olsen – FBref
Håvard Karlsen (f. 1983)

Håvard Losnegard Karlsen (født 1. mai 1983 i Trondheim), også kjent som "Köllet", er en norsk fotballspiller som er kaptein for Byåsen i 2. divisjon. Han spiller som midtstopper.
Karlsen har tidligere spilt for Hønefoss. Han kom dit fra Rosenborg i 2003.


== Referanser ==


== Eksterne lenker ==
(en) Håvard Karlsen – Transfermarkt 
(no) Håvard Karlsen – Norges Fotballforbund
Christer Ellefsen

Christer Ellefsen (født 3. august 1978) er en norsk fotballspiller, og er sønn av den tidligere Mjøndalen-spilleren Kjell Ove Ellefsen.
Ellefsen har spilte forsvar og midtbane for Hønefoss Ballklubb fra 2000 og ut 2009-sesongen, da klubben ikke fornyet kontrakten med han. Han kom fra Vålerenga i 1999. Han startet karrieren i Birkebeineren (IBK), før han gikk over elva til Mjøndalen IF. Strømsgodset ville kjøpe den talentfulle stopperen høsten 2006, men Ellefsen skrev i stedet under på en ny avtale med Hønefoss BK.
Han har 17 landskamper på G16- og G17-nivå. 


== Referanser ==


== Eksterne lenker ==
Spillerpresentasjon på Hønefoss BKs hjemmesider
Christian Nygaard

Christian Nygaard (født 9. mars 1986) er en norsk fotballspiller. 
Han kom til Hønefoss Ballklubb i 2006, og har før dette spilt for Florø og Førde.


== Eksterne lenker ==
Profil hos altomfotball.no
Aivar Anniste

Aivar Anniste (født 18. februar 1980 i Põltsamaa) er en estisk fotballspiller. Han spiller i 2009 for Meistriliiga-klubben FC Flora Tallinn og har tidligere spilt i blant annet Hønefoss Ballklubb og Ullensaker/Kisa IL.


== Referanser ==


== Eksterne lenker ==
(en) Aivar Anniste – FIFA 
(en) Aivar Anniste – Transfermarkt 
(en) Aivar Anniste – national-football-teams.com 
(en) Aivar Anniste – WorldFootball.net 
(en) Aivar Anniste – FootballDatabase.eu 
(en) Aivar Anniste – Soccerway 
(en) Aivar Anniste – EU-Football.info 
(en) Aivar Anniste – Estlands fotballforbund 
(en) Aivar Anniste – FBref
Frederik Garshol

Frederik Garshol (født 24. november 1976) norsk fotballspiller som avsluttet sin fotballkarriere i Bærum i 2007. Garshol debuterte for Ham-Kam i 1997 og spilte for klubben frem til 2004, kun avbrutt av et kort opphold i Molde FK i 2001. Fra juli 2004 spilte han for Hønefoss, men var utleid til Hødd i høstsesongen 2006. Fredrik er for øvrig sønn av den tidligere friidrettsutøveren Audun Garshol.


== Eksterne lenker ==
HamKam.no – Garshols spillerprofil hos Hamarkameratene
Honefossbk.no – Garshols spillerprofil hos Hønefoss Ballklubb
Thomas Øverby

Thomas Øverby (født 28. april 1976 i Elverum) er en norsk tidligere fotballspiller som avsluttet karrieren med å spille for Nybergsund IL. 
Han spilte midtbane for Hønefoss Ballklubb fra 2002 til og med 2006, og har før dette spilt for Hernes, Elverum, HamKam og Skeid. 
I november 2006 skrev han toårskontrakt med gamleklubben HamKam som han selv sa han så på som sin moderklubb. Etter en sesong i HamKam, der han fikk kallenavnet «sniken» av spillerutvikler Vegard Skogheim på grunn av sine mål som innbytter, takket han ja til å spille for Nybergsund IL i Adeccoligaen.


== Referanser ==


== Eksterne lenker ==
NIFS.no – Øverbys spillerprofil hos Norsk & Internasjonal Fotballstatistikk
HamKam.no – Øverbys spillerprofil hos Hamarkameratene
Vegard Voll

Vegard Voll (født 27. januar 1982) er en norsk fotballspiller som spiller for Levanger Fotballklubb.Han kom til Ranheim fra Hønefoss i 2008, etter å ha spilt der fra 2006 til høsten 2007. 1. desember gikk Voll tilbake til Ranheim etter to år i Levanger. Voll har tidligere spilt for Levanger og Sverre.


== Referanser ==


== Eksterne lenker ==
(en) Vegard Voll – Transfermarkt 
Spillerprofil på Levanger FKs hjemmesider
Spillerstatistikk på altomfotball.no
Spillerstatistikk på NIFS.no
Tero Koskela

Tero Koskela (født 13. oktober 1976) er en finsk fotballspiller.
Han spiller midtbane for Hønefoss etter en overgang i 2005 fra Fredrikstad. Før det har han spilt for KPV, VPS, FC Jazz, FC Jokerit og Tampere United i Finland.


== Referanser ==


== Eksterne lenker ==
(en) Tero Koskela – Soccerway 
(en) Tero Koskela – FBref
Kjempemuntjak

Kjempemuntjak (Muntiacus vuquangensis, Megamuntiacus vuquangensis) er et hjortedyr som ble oppdaget i Nord-Vietnam i 1994. Den er siden også funnet i Truong Son-fjellene, på grensen mellom Vietnam og Laos, samt øst i Kambodsja.


== Beskrivelse ==
Kjempemuntjak er et hjortedyr på størrelse med en stor hund. Forskere har anslått at vekten ligger på omkring 30-50 kg. Dette gjør denne muntjaken betydelig større enn andre muntjaker, til tross for at den ellers har mest til felles med rød muntjak.
Kjempemuntjak er trolig et solitært dyr, siden kun ungdyr har blitt observert sammen med mora. Det trives i tett eviggrønn skog, i høyder mellom 500 og 1 200 moh. Den trues av jakt og tap av habitat, både som følge av hogst og nedbrenning av skogen.


== Annet ==
Kjempemuntjak har siden 1996 stått på IUCNs rødliste som DD, noe som betyr at man ikke har tilstrekkelig med opplysninger om arten til å si noe konkret om trusselbildet.


== Referanser ==


== Kilder ==
Animal Info – Giant Muntjac


== Eksterne lenker ==
(en) Kjempemuntjak i Encyclopedia of Life 
(en) Kjempemuntjak i Global Biodiversity Information Facility 
(en) Kjempemuntjak hos ITIS 
(en) Kjempemuntjak hos NCBI 
(en) Kategori:Muntiacus vuquangensis – bilder, video eller lyd på Wikimedia Commons 
Muntiacus vuquangensis – detaljert informasjon på Wikispecies
Karin Yrvin

Karin Yrvin (født 20. juni 1970) er en norsk politiker fra Arbeiderpartiet. Hun var vararepresentant til Stortinget for Oslo fra 2001 til 2013 og møtte fast som representant fra 21. september 2012 til 30. september 2013 for Hadia Tajik. Yrvin var til vanlig politisk rådgiver i Arbeiderpartiet, og arbeidet med strategi, taler og analyse. 
I 1998 ble hun nestleder i Arbeiderpartiets kvinnebevegelse, og tok over som generalsekretær året etter. Hun var pådriver for organisasjonsreformen, som innebar 50 % kjønnskvotering i og prinsippet om «en person, en stemme» i Arbeiderpartiet. Hun har vært medlem i landsstyret og nestleder i Oslo Arbeiderparti. 
Yrvin var fra oktober 2005 til 2006 statssekretær i Nærings- og handelsdepartementet i Stoltenberg II-regjeringen. 
Yrvin ble uteksaminert fra Universitetet i Oslo i 1999 som cand. polit. Hun gikk ut fra Handelshøyskolen i Trondheim som høgskolekandidat i økonomi og administrasjon i 1992. I tillegg har hun tatt årsenhet i psykologi ved UiO.
I 2011 mottok Yrvin Tabuprisen fra Rådet for psykisk helse for åpenhet om sin bipolare lidelse.
I 2014 ble Yrvin ansatt som Fagsjef i Opplysningsrådet for Veitrafikken.


== Bøker/hefter ==
Kvinner i fokus
AOF – ISBN 82-7273-266-1


== Eksterne lenker ==
(en) Karin Yrvin – kategori av bilder, video eller lyd på Commons 
(no) Karin Yrvin hos Stortinget 
(no) Karin Yrvin hos Norsk senter for forskningsdata  Wikiquote: Karin Yrvin – sitater
Damien Hirst

Damien Hirst (født 7. juni 1965 i Bristol) er en engelsk kunstner. Han vokste opp i Leeds. Hirst regnes som en av frontfigurene i en gruppe kunstnere som er omtalt som «Young British Artists» (eller YBAs). Disse kunstnerne utmerket seg med en ironisk og sensasjonslysten konseptkunst, og de fikk stor betydning for det britiske kunstmiljøet utover på 1990-tallet. I likhet med mange av sine kolleger blant yBa'ene, fikk Hirst sin utdannelse ved kunstskolen Goldsmith’s College i London, hvor han var ferdig i 1989. 


== Kunstverk ==
Mange av kunstverkene hans tar utgangspunkt i naturvitenskapelige temaer. Han er blant annet kjent for sin skulpturserie der ulike dyr er preservert. Her inngår blant annet skulpturen The Physical Impossibility Of Death In the Mind Of Someone Living hvor en 18 fot lang tigerhai er preservert i formaldehyd i et glassmonter. Hirst har fått mye mediaoppmerksomhet med sine spekatakulære verk, hvor døden ofte er en sentral del.
I 1990-årene ble han hurtig en stigende stjerne etter at den berømte kunstsamleren Charles Saatchi ervervet en mengde av Hirst sine arbeider.


== Utstillinger i Norge ==
I Norge har kunstverk av Damien Hirst vært utstilt i Stavanger, Oslo og i bygda Flø utenfor Ulsteinvik. Hans seneste salgsutstilling i Norge var høsten 2010 på Galleri Bi-Z i Kristiansand. I 2005 ble Hirst tildelt Turner Prize for verket «Mother and Child Divided», som tidligere var ervervet av den norske skipsrederen og kunstsamleren Hans Rasmus Astrup. Han deponerte verket i Astrup Fearnley Museet i Oslo. I november 2006 ble Hirsts første salgsutstilling i Norge vist i Galleri Trafo i Asker. Kunst signert Hirst ble da solgt for millioner av norske kroner. Kunstneren er representert i en rekke norske samlinger, blant annet hos Petter Stordalen. 
I henhold til avisen The Huffington Post blir Hirst betraktet som en av de rikeste kunstnere i verden.


== Enkelte av Damien Hirsts forhenværende bestselgere ==
«For the Love of God» er en hodeskalle, belagt med diamanter, som ble solgt for 500 millioner norske kroner.«Lullaby Spring» er et skap med medisiner som ble solgt for vel hundre millioner norske kroner.«The Physical Impossibility of Death in the Mind of Someone Living» er en 4,3 meter lang tigerhai som ble solgt for 45 millioner norske kroner.


== Referanser ==


== Eksterne lenker ==
(en) Offisielt nettsted 
(en) Damien Hirst – kategori av bilder, video eller lyd på Commons 
(en) Damien Hirst på Internet Movie Database 
(en) Damien Hirst hos The Movie Database 
(en) Damien Hirst på Discogs 
(en) Damien Hirst på MusicBrainz 
(en) Damien Hirst på AllMusic 
(en) Damien Hirst på Twitter 
Damien Hirst på Instagram
Dvergbiller

Dvergbiller (Clambidae) er en familie av små, runde biller som lever i ulike slags råtnende plantemateriale, der de spiser muggsopp. De kan kjennes på svært liten størrelse, rundt kroppsform, evne til å rulle seg sammen til en ball, og store, bladaktige utvekster på bakhoftene som hele bakbeina kan skjules under.


== Utseende ==
Knøttsmå til små biller (0,7 – 3 mm, de fleste mindre enn 2 mm), rund kroppsform. Hodet er vanligvis stort og bredt, uthulet på undersiden, og kan foldes inn i frembrystet slik at det blir helt skjult. Fasettøynene er små og ovale. Antennene består av åtte til ti ledd, de to ytterste danner en kølle. Brystskjoldet (pronotum) er temmelig stort og bredt. Dekkvingene er avrundede og hvelvede, dekker hele bakkroppen. De har ikke punktstriper. Beina er forholdsvis korte, føttene fine og spinkle. Bakhoftene (metacoxae) har store, bladformede utvekster som resten av bakbeinet kan gjemmes bak. Larvene er sylindriske eller spoleformede.


== Levevis ==
Både larvene og de voksne billene lever mellom råtnende plantedeler, for eksempel kompost og løvstrø. De spiser hyfer og sporer av muggsopper. De voksne billene flyr godt.


== Systematisk inndeling ==

Ordenen biller, Coleoptera
Underordenen Polyphaga
Overfamilien hår- og dvergbiller, Eucinetoidea
Familien dvergbiller, Clambidae
Underfamilien Acalypromerinae  – bare én, tropisk art
Slekten Acalyptomerus Crowson, 1979
Underfamilien kuledvergbiller, Calyptomerinae  – to arter
Slekten Calyptomerus Redtenbacher, 1849
Calyptomerus dubius (Marsham, 1802)
Underfamilien dvergbiller (Clambinae)
Slekten Clambidus Fauvel, 1903
Slekten Clambus Fischer von Waldheim, 1821
Clambus pubescens Redtenbacher, 1849
Clambus punctulum (Beck, 1817)
Clambus gibbulus (LeConte, 1850)
Clambus armadillo (Degeer, 1774)
Clambus nigrellus Reitter, 1914
Slekten †Eoclambus Kirejtshuk & Azar, 2008 (fossil)
Slekten Loricaster Mulsant & Rey, 1861
Slekten Sphaerothorax Endrödy-Younga, 1959


== Referanser ==


== Eksterne lenker ==
(en) dvergbiller i Encyclopedia of Life 
(en) dvergbiller i Global Biodiversity Information Facility 
(no) dvergbiller hos Artsdatabanken 
(sv) dvergbiller hos Dyntaxa 
(en) dvergbiller hos Fauna Europaea 
(en) dvergbiller hos Fossilworks 
(en) dvergbiller hos ITIS 
(en) dvergbiller hos NCBI 
(en) Kategori:Clambidae – bilder, video eller lyd på Wikimedia Commons 
Clambidae – detaljert informasjon på Wikispecies Bilde av:

Clambus
Calyptomerus
Acalyptomerus